Document ID: 31993R3019

KOMISSION ASETUS (ETY) N:o 3019/93,
annettu 29 päivänä lokakuuta 1993,
Madeiran oliiviöljyn erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta annetun asetuksen (ETY) N:o 2026/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 10 artiklan,
sekä katsoo, että
Madeiran oliiviöljyn erityisen hankintajärjestelmän soveltamista koskevista yksityiskohtaisista säännöistä ja arvioidun hankintataseen vahvistamisesta 22 päivänä heinäkuuta 1992 annetussa komission asetuksessa (ETY) N:o 2026/92(3), sellaisena kuin se on viimeksi muutettuna asetuksella (ETY) N:o 1922/93(4), vahvistetaan Madeiran oliiviöljyn arvioitu hankintatase ajanjaksoksi 1 päivästä marraskuuta 1992 alkaen 31 päivään lokakuuta 1993; Madeiran oliiviöljyn hankinnan mahdollistamiseksi markkinointivuotena 1993/1994 on vahvistettava arvioitu hankintatase ajanjaksolle 1 päivästä marraskuuta 1993 alkaen 31 päivään lokakuuta 1994, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2026/92 seuraavasti.
1) Korvataan 1 artiklan 1 kohdan ensimmäisessä alakohdassa ajanjakso "1 päivästä marraskuuta 1992 alkaen 31 päivään lokakuuta 1993" ajanjaksolla "1 päivästä marraskuuta 1993 alkaen 31 päivään lokakuuta 1994".
2) Korvataan 1 artiklan 2 kohta seuraavasti:
"2 Asetuksen (ETY) N:o 1600/92 3 artiklan 2 kohdan soveltamiseksi Madeiran erityiseen hankintajärjestelmään kuuluvat yhteisöstä peräisin olevan oliiviöljyn toimitustukien määrät ovat jokaisen öljytyypin osalta samansuuruiset kuin todistushakemuksen jättökuukautta edeltävän kuukauden aikana pienpakkauksissa oleville öljyille vahvistettujen vientitukien määrien keskiarvo, johon on lisätty yksi ecu sataa kilogrammaa kohti."
3) Korvataan liite tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä lokakuuta 1993.

Labels: 3
17
19
18